1918
אירועים

ינואר
5 בינואר – רונלד סטורס מתמנה כמושל ירושלים
8 בינואר – וודרו וילסון מציג את ארבע עשרה הנקודות בפני הקונגרס
12 בינואר – בפינלנד נכנס לתוקפו חוק אשר הופך את היהודים לאזרחים מלאים במדינה
25 בינואר – הרפובליקה העממית של אוקראינה מכריזה על עצמאותה
28 בינואר – פורצת מלחמת האזרחים הפינית
פברואר
1 בפברואר – רוסיה מאמצת את לוח השנה הגרגוריאני
14 בפברואר – רוסיה הסובייטית מאמצת את הלוח הגרגוריאני (עד אז השתמשה בלוח היוליאני)
15 בפברואר – אסטוניה, לטביה וליטא מאמצות את לוח השנה הגרגוריאני
16 בפברואר – ליטא מקבלת עצמאות מהאימפריה הרוסית
23 בפברואר – ניצחון של הצבא הרוסי על הגרמנים בנרבה ובפסקוב; מאז 1923 יום זה מסמל ברוסיה את יום המגינים על המולדת
24 בפברואר – אסטוניה מכריזה על עצמאותה, יום אחד לפני פלישת גרמניה
24 בפברואר – הרפובליקה הדמוקרטית הפדרלית של עבר הקווקז מכריזה על עצמאותה
מרץ
3 במרץ – ברית המועצות מכירה בתנאי חוזה ברסט-ליטובסק
5 במרץ – מוסקבה מחליפה את פטרוגרד כבירת רוסיה הסובייטית
7 במרץ – ייסוד מפלגת הפועלים הגרמנית, שממנה תצמח מאוחר יותר המפלגה הנאצית
13 במרץ – לאון טרוצקי לוקח את הפיקוד על הצבא האדום
21 במרץ – מלחמת העולם הראשונה: גרמניה פוצחת במבצע מיכאל, מתקפה חזקה כנגד כוחות בריטניה ובעלות בריתה
23 במרץ – מלחמת העולם הראשונה: הגרמנים מפציצים את פריז ממרחק של 130 ק"מ, באמצעות תותח-העל "תותח פריז"
25 במרץ – רפובליקת בלארוס הוקמה, המדינה הבלארוסית העצמאית הראשונה (מאוחר יותר סופחה לברית המועצות)
27 במרץ – רומניה מספחת לשטחה את בסרביה
31 במרץ – שעון קיץ מונהג לראשונה בארצות הברית
אפריל
4 באפריל – מלחמת העולם הראשונה: מסתיים הקרב השני על נהר הסום
4 באפריל – העיתון "הארץ" נוסד בירושלים, בשם "חדשות מהארץ הקדושה"
9 באפריל – הכרזת העצמאות של לטביה
12 באפריל – נערך בברלין אירוע הדאדא הראשון של תנועת הדאדא בגרמניה
מאי
26 במאי – גאורגיה מכריזה על הקמת הרפובליקה הדמוקרטית של גאורגיה שהחזיקה מעמד עד לשנת 1921
28 במאי – ארמניה ואזרבייג'ן מכריזות על עצמאותן, והרפובליקה הדמוקרטית הפדרטיבית של עבר הקווקז מתפרקת
יולי
17 ביולי – רצח משפחת הצאר ברוסיה
24 ביולי – מתקיים טקס הנחת אבן הפינה לאוניברסיטה העברית בירושלים
אוגוסט
8 באוגוסט – מלחמת העולם הראשונה: דיוויזיות של מדינות ההסכמה פותחות במתקפת מאה הימים, שמביאה בסופו של דבר לסיום המלחמה
11 באוגוסט – מלחמת העולם הראשונה: קרב אמיין מסתיים
30 באוגוסט – ולדימיר איליץ' לנין נפצע בניסיון התנקשות מכדורי אקדחה של הפעילה הסוציאל-רבולוציונרית פאניה קפלן
ספטמבר
29 בספטמבר – מלחמת העולם הראשונה: בולגריה חותמת על שביתת נשק
29 בספטמבר – מלחמת העולם הראשונה: כוחות מדינות ההסכמה מבקיעים את קו הינדנבורג
אוקטובר
1 באוקטובר – כוחות ערביים בפיקודו של תומאס אדוארד לורנס כובשים את דמשק מידי הטורקים
28 באוקטובר – צ'כוסלובקיה מקבלת עצמאות מהאימפריה האוסטרו-הונגרית
30 באוקטובר – הפסקת האש של מודרוס: האימפריה העות'מאנית חותמת על הסכם שביתת נשק עם מדינות ההסכמה ובכך מסיימת את מלחמת העולם הראשונה במזרח התיכון
נובמבר
3 בנובמבר – תחילת מרד המלחים בקיל – מלחים ואנשי תחזוקה של צי הים הפתוח הגרמני שמוצבים בספינות ובמתקני חוף בנמל קיל ובעיר עצמה פותחים במרד, שמתפשט ברחבי גרמניה. המרד הוא חוליה בשרשרת המאורעות שמובילים בסופו של דבר את המהפכה ששמה קץ למשטר הקיסרי, ואשר גורמת לכניעת גרמניה במלחמת העולם הראשונה
4 בנובמבר – סיום מלחמת העולם הראשונה: הפסקת האש עם אוסטריה נכנסת לתוקף
5 בנובמבר – מתחילה האלימות נגד היהודים בצ'כוסלובקיה
6 בנובמבר – הרפובליקה הפולנית השנייה מוכרזת בפולין
7 בנובמבר – קורט אייזנר (עיתונאי, פובליציסט, מבקר תיאטרון ומדינאי יהודי-גרמני), מתחיל את מהפכת נובמבר במינכן מכריז על הקמת הרפובליקה החופשית של בוואריה, והופך לראש ממשלתה
9 בנובמבר – קורט אייזנר מכריז על בוואריה כעל רפובליקה
9 בנובמבר – מתמוטט "הרייך השני" (אשר נוסד ב-1871) וקמה רפובליקת ויימאר
11 בנובמבר – מסתיימת מלחמת העולם הראשונה; פולין ואלזס-לורן מכריזות עצמאות
12 בנובמבר – אוסטריה הפכה לרפובליקה
14 בנובמבר – מוקמת רפובליקת צ'כוסלובקיה
18 בנובמבר – לטביה מכריזה על עצמאותה, ומתנתקת מהאימפריה הרוסית
22 בנובמבר – המרשל יוזף פילסודסקי הופך לנשיא הראשון של פולין
22 בנובמבר – כוחות צבא צרפתיים נכנסים לשטרסבורג לאחר בקשת ממשלת אלזס-לורן, ולמעשה מסיימים את עצמאותו בת 11 הימים של החבל
26 בנובמבר – מועצת פודגוריצה מצביעה בעד איחוד לתוך ממלכת סרביה
דצמבר
1 בדצמבר – איסלנד מקבלת מעמד אוטונומי מדנמרק
1 בדצמבר – טרנסילבניה מסתפחת לרומניה
1 בדצמבר – נוצרת ממלכת הסרבים, הקרואטים והסלובנים
31 בדצמבר – סיום מלחמת גאורגיה-ארמניה, שהחלה ב-7 בדצמבר 1918, ונסתיימה עם התערבות הבריטים